**«Muscle & Fitness»** (чытаецца «Масл энд фітнэс», «Цягліцы і фітнес») — амерыканскі часопіс пра фітнес і бодыбілдынг, заснаваны вядомым дзеячам культурызму Джо Уайдэрам. Публікуецца кампаніяй American Media  (англ.) (бел..

Пра часопіс
-----------

Часопіс «Muscle & Fitness» з'яўляецца партнёрам часопіса таго ж выдавецтва «Flex» (які галоўным чынам ахоплівае больш спецыялізаваныя «хардкорныя» і прафесійныя тэмы бодыбілдынгу), з'яўляючыся больш мэйнстрымным і карыстаючыся вялікім сярэднім попытам; сярэднямесячныя продажы выдання на тэрыторыі ЗША і Канады у другім паўгоддзі 2012 года, па дадзеных незалежнай ацэнкі *Alliance for Audited Media  (англ.) (бел.*, склалі больш 310 тысяч асобнікаў.

Часопіс «Muscle & Fitness» прапануе мноства практыкаванняў і парад па харчаванню, і ў той жа час рэкламуе розныя профільныя харчовыя дадаткі, у прыватнасці, такіх кампаній, як BSN (англ.: Bio-Engineered Supplements and Nutrition, Inc.). Апроч гэтага, выданне штомесяц друкуе матэрыялы як пра прафесійных бодыбілдэраў, у прыватнасці: Роні Коўлмэне, Густава Бадэля, Дэрым Чарльза  (англ.) (бел. Сагі Калева  (англ.) (бел. Джэя Катлера, так і пра акцёраў, натуральных культурыстаў, спартсменаў і спартыўных дзеячах, уключаючы Арнольда Шварцэнэгера, заснавальніка выдання Джо Уайдэра, Себасцьяна Сігела, 50 Cent, Эвандэра Холіфілда, Дуэйна Джонсана, Жан-Клода Ван Дама, Эмільяна дэ Фалько  (англ.) (бел. і іншых.

У дадатак да ўласна культурыстаў, у 2009—2010 гадах часопіс надаваў шмат увагі барцам і байцам ММА, размяшчаў артыкулы пра суперзорак WWE — Джона Сіна, былых суперзорак WWE — Стыва Осціна і Джона Морысана і байцоў UFC — Тода Дафі і Нейта Марквардта  (англ.) (бел..

Апроч асноўнага выдання, існуе яго партнёрская версія «Muscle and Fitness Hers» («Цягліцы і фітнес для яе»), арыентаваны на жанчын (сярэднямесячныя продажы за вышэйпаказаны перыяд больш 86 тыс. асобнікаў).

Гісторыя
--------

У 17 гадоў Джо Уайдэр выдаў першы нумар часопіса *«Your Physique»*, у якім распавёў пра метады сваіх трэніровак і правільнае нарошчванне цягліцавай масы. Пасля часопіс быў пераназваны ў *«Muscle Builder»*, а затым — у *«Muscle & Fitness»*.

Выдавецтва «Weider Publications», заснаванае Джо ў 1981 годзе, якое выпускала часопіс «Muscle & Fitness» і іншыя, было набыта ў канцы 1990-х гадоў кампаніяй «American Media  (англ.) (бел.», стаўшы яго даччыным падраздзяленнем.

З 1940 года Джо прапагандуе тэзу: «Фізкультурная рэвалюцыя адбудзецца не ў спартовых залах, а ў чалавечых розумах! Грамадства не захоча мірыцца з фізічнай непаўнавартаснасцю сваіх членаў. Паколькі відавочнай стане сувязь паміж слабымі цягліцамі, слабым характарам і слабым інтэлектам. Моцнае цела — гэта не эстэтычнае капрыз, а адзіны спосаб выдужаць у наш час глабальных стрэсаў: сацыяльных, інфармацыйных, экалагічных і псіхічных… „Хістаючы" жалеза, вы робіце мацнейшымі не толькі цягліцы, але і характар. Вы прывучаеце сябе ставіць мэту і дасягаць яе, таму вы даможацеся поспеху ўсюды, чым бы не займаліся — бізнесам, творчасцю ці навукай!».

З часопісамі «Flex» і «Muscle & Fitness» на працягу дзесяцігоддзяў злучаны культурыст, акцёр і грамадскі дзеяч Арнольд Шварцэнэгер, які працаваў у іх у якасці мадэлі, калумніста, а пасля і рэдактара. Праца Шварцэнэгера ў часопісах перапынілася ў 2003 годзе ў сувязі з абраннем губернатарам штата Каліфорнія, аднак пасля сыходу ў адстаўку з дзяржаўнага паста ў 2011 годзе, напачатку сакавіка 2013 года ён абвясціў на спартыўным фэсце «Арнольд Класік» пра сваё вяртанне да прапагандавання культурызму і абавязкаў галоўнага рэдактара (*executive editor*) абодвух часопісаў.

Зноскі
------

1. 1 2  Шварцэнэгер вернецца да рэдактуры бодыбілдэрскіх часопісаў **(нявызн.)**(недаступная спасылка).  «Lenta.ru» (2 сакавіка 2013). Архівавана з першакрыніцы 5 ліпеня 2013. Праверана 14 мая 2013.
2. 1 2  Arnold Schwarzenegger Announces New Executive Editor Role for Flex Magazine (англ.)(недаступная спасылка).  flexonline.com (5 сакавіка 2013). Архівавана з першакрыніцы 29 мая 2013. Праверана 14 мая 2013.
3. 1 2  eCirc for Consumer Magazines **(нявызн.)**(недаступная спасылка).  *Audit Bureau of Circulations  (англ.) (бел.*. Архівавана з першакрыніцы 24 ліпеня 2012. Праверана 16 мая 2013..
4. ↑  Джо Уайдэр на сайце «*Internet Movie Database*» (англ.)

Спасылкі
--------

* www.muscleandfitness.com — афіцыйны сайт
* info.muscle-fitness.co.uk — афіцыйны еўрапейскі сайт падпіскі Архівавана 5 верасня 2018.
* www.mfmag.ru — афіцыйны сайт рускай версіі часопіса

|  |  |
| --- | --- |
| ⚙️   У сацыяльных сетках | Твітэр |

| ⛭Прэса ў ЗША |
| --- |
| Штодзённыя газеты | The Boston Globe ·  The Denver Post ·  Detroit Free Press ·  International Herald Tribune ·  Los Angeles Times ·  The New York Times ·  The Philadelphia Inquirer ·  Star Tribune ·  USA Today ·  The Washington Post ·  The Washington Times |
| Штотыднёвыя часопісы | BusinessWeek ·  The Hollywood Reporter ·  Life ·  New York Magazine ·  Newsweek ·  People ·  Time ·  Entertainment Weekly |
| Штомесячныя часопісы | The Atlantic Monthly ·  The Century Magazine ·  Consumer Reports ·  Foreign Policy ·  Playboy ·  Vogue ·  Official Xbox Magazine ·  Muscle & Fitness ·  Fortune |
| Часопісы для падарожнікаў | Travel + Leisure ·  Conde Nast Traveler |
| Штомесячныя газеты | The New Hampshire Gazette |